~~ ร้านส้มตำ โปงลาง , สมุทรปราการ ~~

พิกัดร้าน :: อยู่ในหมู่บ้านกัลปพฤกษ์บางบ่อ 
ถ้ามาจากชลบุรี เส้นถนนบางนาตราด ฝั่งขาเข้ากรุงเทพ
เลี้ยวซ้ายตรงแยกบางบ่อ ขับตรงไปเรื่อยๆ จะเจอป้ายหมู่บ้านกัลปพฤษ์อยู่ซ้ายมือ เลี้ยวเข้าไปในหมู่บ้านมองไปจะเจอร้านส้มตำโปงลางอยู่ขวามือ 

ร้านเป็นตึกอาคารพาณิชย์ มีต้นไม้ตกแต่งหน้าร้านดูร่มรื่นบรรยากาศดี มีโต๊ะไม้นั่งหน้าร้าน และนั่งด้านในค่ะ
ที่จอดรถจอดริมข้างทางและหน้าร้าน
เปิดเวลา 09.00 -21.00 น. (หยุดวันอาทิตย์)
มีคนที่มาทานเยอะค่ะ ตอนกลางวันเต็มเกือบทุกโต๊ะ 
แต่อาหารรอไม่นานค่ะ ..

เมนูอาหารจะมีใบกระดาษที่บอกรายการอาหาร และราคาไว้ อยากสั่งเมนูไหนเขียนลงไปเลยค่ะ

อาหารที่สั่ง..
???? ส้มตำคอหมูย่าง ราคา 60 บาท :: 
ส้มตำไทยใส่คอหมูย่าง รสชาดกลางๆ ไม่เผ็ด ไม่แซ่บ มาก คอหมูย่างที่ใส่มาอร่อย ไม่เลี่ยน ไม่มันค่ะ 

????ตำข้าวโพด ราคา 60 บาท ::
ตอนแรกอยากทานตำข้าวโพดไข่เค็ม แต่ไม่มีในเมนู 
เลยเลือกตำข้าวโพด ที่นี่ตำข้าวโพดใส่กุ้งลวกค่ะ กุ้งสดดี รสชาดกลางๆ ยังไม่ค่อยแซ่บ..

???? ผัดหมี่โคราช ราคา 50 บาท ::
เห็นในเมนูเป็นเมนูแนะนำเลยค่ะ 1 จานได้เยอะพอสมควรค่ะ แต่รสชาดของผัดหมี่โคราช ยังไม่ค่อยเข้มข้น จืดไปหน่อย

???? เอ็นไก่ทอด ราคา 80 บาท ::
จานนี้อร่อยดีค่ะ เอ็นไก่ทอดกรุบกรอบ ปรุงรสได้อร่อยดีค่ะ เอ็นไม่เหนียว




